26. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.49006 της 20 Σεπτ./1 Οκτ. 1980 (ΦΕΚ Β΄986) Περί των εγγραπτέων υποχρεωτικών εισφορών εις τους προϋπολογισμούς των δήμων και κοινοτήτων του οικονομικού έτους 1980. Έχοντες υπόψη: 1.Τας διατάξεις της παρ.2 του άρθρ.147 του Δημοτικού και Κοινοτικού Κώδικα. 2.Το γεγονός ότι παρήλθον 45 ημέρες αφ’ ης η Κεντρική Ένωσις Δήμων και Κοινοτήτων Ελλάδος, έλαβε το υπ’αριθ.46005/17.7.1980 ερώτημα του Υπουργείου τούτου, περί των εγγραπτέων εις τους προϋπολογισμούς των ΟΤΑ έτους 1981 υποχρεωτικών εισφορών χωρίς ν’ αποστείλη την υπό των ανωτέρω διατάξεων προβλεπομένην γνώμην του Διοικητικού Συμβουλίου αυτής, και 3.Την υπ’ αριθ.40090/1980 κοινήν απόφασιν του Πρωθυπουργού και του Υπουργού Εσωτερικών περί μεταβιβάσεως αρμοδιοτήτων εις τον Υφυπουργόν Εσωτερικών, αποφασίζομεν: Εγκρίνομεν, όπως, εις τους προϋπολογισμούς των δήμων και κοινοτήτων, οικον. έτους 1981, αναγραφούν αι κάτωθι, δι’ ειδικών νόμων επιβεβλημέναι, υποχρεωτικαί εισφοραί. Α.Εις τους προϋπολογισμούς απάντων των δήμων και κοινοτήτων. 1.Δια την εκτύπωσιν μητρώων αρρένων. 2.Δια την προμήθειαν μητρώων υποζυγίων και φορτηγών οχημάτων. 3.Δια την εξασφάλισιν μέσων προστασίας του αμάχου πληθυσμού εκ 0,10% επί των τακτικών εσόδων των ΟΤΑ (Ν.Δ.17/1974 και κοινή απόφασις Φ301/2/663/5.4.1976 Υπουργών Εθνικής Αμύνης, Εσωτερικών και Δημοσίας Τάξεως). 4.Δια την καταβολήν ετησίας εισφοράς υπέρ των Ενώσεων Δήμων και Κοινοτήτων εκ 0,50% επί των πραγματοποιουμένων τακτικών εσόδων των δήμων και κοινοτήτων, εξαιρουμένων ταύτης των πραγματοποιούντων ετήσια τακτικά έσοδα μέχρις 100.000 δραχμών ως και των συνδέσμων εν γένει δήμων και κοινοτήτων (άρθρ.3 επαναφερομένου εν ισχύϊ Ν.Δ.2189/52 τροποποιουμένου). 5.Δια την ταμιακήν υπηρεσίαν των δήμων και κοινοτήτων (άρθρ.7 Β.Δ.763/1969 «περί διεξαγωγής της ταμιακής υπηρεσίας και εισπράξεων εσόδων Νομικών και Τρίτων δια των Δημοσίων Ταμείων»). 6.Δια την παροχήν δωρεάν γραφικής ύλης εις τους μαθητάς τέκνα ομολογουμένως απόρων πολυτέκνων (παρ.3 άρθρ.3 Νόμ.1910/1944). 7.Δι α την προμήθειαν Ληξιαρχικών βιβλίων (άρθρ.8 παρ.6 του Νόμ.344/1976 «περί ληξιαρχικών πράξεων»). 8.Δια την καταβολήν υπέρ του Ταμείου Ασφαλίσεως Δημοτικών και Κοινοτικών Υπαλλήλων ετησίας εισφοράς εκ 2% επί των πραγματοποιηθέντων τακτικών εσόδων απάντων των δήμων και κοινοτήτων, δημοτικών και κοινοτικών ιδρυμάτων και λοιπών εν γένει οργανισμών τοπικής αυτοδιοικήσεως (άρθρ.3 Νόμ.1726/1944, ως ετροποποιήθη και  συνεπληρώθη υπό του άρθρ.30 του Νόμ.2262/1952, του άρθρ.12 παρ.1 του Ν.Δ.3894/1958 και της υπ’αριθ.33/27.3.1962 Πράξεως του Υπουργικού Συμβουλίου, κυρωθείσης δια του άρθρ.100 του Ν.Δ.4260/1962). 9.Δια την καταβολήν κρατήσεων 3% επί των ετησίων εσόδων των δήμων και κοινοτήτων εκ φόρων, τελών και εισφορών, των οποίων αι εισπράξεις κατατίθενται εις κοινόν λογαριασμόν προς διανομήν, υπέρ του παρά τω Ταμείω Παρακαταθηκών και Δανείων τηρουμένου λογαριασμού «Κεφάλαια προς ενίσχυσιν κοινοτήτων δι’ έργα κοινής ωφελείας» (άρθρον μόνον Ν.Δ.1098/1972 και 1 Νόμ.677/1977). 10.Δια την καταβολήν κρατήσεων α)2%, επί των ετησίων εσόδων των δήμων και κοινοτήτων εκ φόρων, τελών και εισφορών, των οποίων αι εισπράξεις κατατίθενται εις κοινόν λογαριασμόν προς διανομήν και β)0,50% επί των λοιπών τακτικών εσόδων των, υπέρ του παρά τω Ταμείω Παρακαταθηκών και Δανείων τηρουμένου λογαριασμού «Κεφάλαια προς Τεχνικόν Εξοπλισμόν Δήμων και Κοινοτήτων» (άρθρ.84 Β.Δ.24-9/20.10.1958). Δια τας, ως άνω, υπ’ αυξ. αριθ.9 και 10 περίπτ.α΄, κρατήσεις επί των κατανεμομένων ή αποδιδομένων εις τους δήμους και κοινότητας εσόδων δια τας οποίας, συμφώνως προς τας υπ’ αριθ.124071/ 6.6.1967 και 23460/1235/15.3.1973 και 19271/1974 κοινάς αποφάσεις των Υπουργών Εσωτερικών και Οικονομικών, δεν ενεργείται λογιστική τακτοποίησις των κρατήσεων τούτων εις τας διαχειρίσεις των δήμων και κοινοτήτων, δεν θα αναγραφούν εις τους προϋπολογισμούς αυτών σχετικαί πιστώσεις. 11.Δια την καταπολέμησιν των αρουραίων και ακρίδων (άρθρ.10 Νόμ.6281/34). Υπόχρεοι εις την καταβολήν της εισφοράς ταύτης είναι μόνον οι δήμοι και αι κοινότητες των εκάστοτε κηρυσσομένων ακριδοπλήκτων ή αρουραιοπλήκτών νομών. Β.Εις τους προϋπολογισμούς απάντων των δήμων. Δια την καταβολήν υπέρ του Ταμείου Ασφαλίσεως Δημοτικών και Κοινοτικών Υπαλλήλων ετησίας εισφοράς εξ 1% επί των πραγματοποιηθέντων τακτικών εσόδων των (άρθρ.33 Ν.Δ.4541/1966). Γ.Εις τους προϋπολογισμούς πασών των κοινοτήτων. 1.Δια την καταβολήν της υπό της παρ.2 του άρθρ.2 του Ν.Δ.3896/58 και άρθρ.2 του Ν.Δ.78/1973 οριζομένης εισφοράς των κοινοτήτων υπέρ του Κλάδου Συντάξεως Κοινοτικών Υπαλλήλων εξ 8%, υπολογιζομένης επί των ακαθαρίστων μηνιαίων αποδοχών των υπαλλήλων. 2.Δια την καταβολήν υπέρ του Κλάδου Συντάξεως Κοινοτικών Υπαλλήλων ετησίας υποχρεωτικής εισφοράς των κοινοτήτων εκ 5% επί των πραγματοποιηθέντων τακτικών εσόδων των. (Αντί για τη σελ.364,35) Σελ.364,35(α) Τεύχος 756-Σελ.137 Οικονομική Διοίκηση και Λογιστικό 3.Ζ.δ.26 Δ.Εις τους προϋπολογισμούς των δήμων και κοινοτήτων τους οποίους αφορούν αι δαπάναι. 1.Δια την καταβολήν της υπέρ του, παρά τω Ταμείω Παρακαταθηκών και Δανείων, συσταθέντος λογαριασμού (Πληρωμή αποδοχών Κοινοτικών Υπαλλήλων «ετησίας εισφοράς των μη υπαγομένων εις το Ν.Δ.1140/72 κοινοτήτων εξ 1% επί των πραγματοποιηθέντων τακτικών εσόδων των (άρθρ.35 παρ.2 Ν.Δ.4561/1966). 2.Δια την καταβολήν ετησίας υποχρεωτικής εισφοράς υπέρ του Κλάδου Ασφαλίσεως κατά της ασθενείας των Δημοτικών και Κοινοτικών Υπαλλήλων. Η εισφορά αύτη αφορά εις τους δήμους και τας κοινότητας της περιφερείας της τέως διοικήσεως πρωτευούσης (άρθρ.4 παρ.Β΄) το Β.Δ. της 13.1.1948, ΦΕΚ 320/1948, ως και εις τους δήμους και τας κοινότητας των Νομών, εις ους επεξετάθη ή θα επεκταθή, δυνάμει των διατάξεων του Ν.Δ.3893/1958, η ασφάλισις του ειρημένου Κλάδου. 3.Δια την καταβολήν των υπέρ του ΙΚΑ εργοδοτικών εισφορών εν γένει (Α.Ν.1846/51), ως ετροποποιήθη και συνεπληρώθη). Εις την καταβολήν των εισφορών τούτων υποχρεούνται οι δήμοι και αι κοινότητες, εις την περιφέρειαν των οποίων έχει επεκταθή η ασφάλισις του ΙΚΑ. Ως προς τον τρόπον εκκαθαρίσεως εντολής και αποδόσεως της υπέρ του ΙΚΑ εργοδοτικής εισφοράς των δήμων και κοινοτήτων, ως και της υπέρ του Κλάδου Συντάξεως των Κοινοτικών Υπαλλήλων εισφοράς των κοινοτήτων, της παρ.2 του άρθρ.2 του Ν.Δ.3896/1958 και του άρθρ.2 του Ν.Δ.78/1973 εξακολουθεί ισχύουσα η υπ’ αριθ.138/1/2.1.1963 εγκύκλιος του Υπουργείου. 4.Αι δι’ ειδικών νόμων επιβεβλημέναι εισφοραί, κυρίας ή επικουρικής ασφαλίσεως του ημερομισθίου εργατοτεχνικού προσωπικού των δήμων και κοινοτήτων, εις ας περιπτώσεις το προσωπικόν τούτο δεν είναι ησφαλισμένον εις τινα των Κλάδων Συντάξεως του ΙΚΑ, αλλ’ ενδεχομένως μόνον εις τον Κλάδον Ασθενείας αυτού. 5.Δια την καταβολήν της υπό του άρθρ.3 του Ν.Δ.228/1973 (ΦΕΚ 284/5.10.1973 τ.Α΄) προβλεπομένης υπέρ του Ταμείου Ασφαλίσεως Ορθοδόξου Εφημεριακού Κλήρου Ελλάδος (ΤΑΚΕ) υποχρεωτικής εισφοράς εξ 6% επί των ακαθαρίστων εισπράξεων των νεκροταφειακών ναών των. Η υπέρ των Συνδέσμων Δήμων και Κοινοτήτων εισφορά δια τους Δήμους και τας κοινότητας, οίτινες μετέχουν συνδέσμων, είναι υποχρεωτική εκ της διατάξεως του άρθρ.147 παρ.1 του Δημοτικού και Κοινοτικού Κώδικος. Σελ.364,36(α) Τεύχος 756-Σελ.138

[Source: greek_legal_code_raptarchis | Tokens: 6284]